**Ministru kabineta noteikumu projekta „Kārtība un nosacījumi, ar kādiem zvērinātu tiesu izpildītāju atbrīvo no kvalifikācijas eksāmena kārtošanas” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Kārtība un nosacījumi, ar kādiem zvērinātu tiesu izpildītāju atbrīvo no kvalifikācijas eksāmena kārtošanas” (turpmāk – Noteikumu projekts) izstrādāts, izpildot Tiesu izpildītāju likuma 32.9 panta otrajā daļā ietverto deleģējumu Ministru kabinetam noteikt nosacījumus, ar kādiem zvērināts tiesu izpildītājs tiek pilnīgi vai daļēji atbrīvots no kvalifikācijas eksāmena kārtošanas. |
| 2. | Pašreizējā situācija un problēmas | 2011. gada 1. martā stājās spēkā likums „Grozījumi Tiesu izpildītāju likumā”, ar kuru cita starp tiek paredzēts, ka tieslietu ministrs pilnīgi vai daļēji atbrīvo zvērinātu tiesu izpildītāju no kvalifikācijas eksāmena kārtošanas, ja zvērināts tiesu izpildītājs laikposmā pēc zvērināta tiesu izpildītāja eksāmena vai iepriekšējā kvalifikācijas eksāmena nokārtošanas ir cēlis savu profesionālo vai akadēmisko kvalifikāciju, ieguvis nepieciešamo kredītpunktu skaitu par aktivitātēm zvērināta tiesu izpildītāja profesionālās kvalifikācijas celšanai un par to saņemts pamatots Latvijas Zvērinātu tiesu izpildītāju padomes atzinums. Līdz likuma „Grozījumi Tiesu izpildītāju likumā” spēkā stāšanās dienai Tiesu izpildītāju likums neparedzēja kredītpunktu piešķiršanu zvērinātiem tiesu izpildītājiem par aktivitātēm, ar kurām zvērināts tiesu izpildītājs cēlis savu profesionālo vai akadēmisko kvalifikāciju, un pilnīgu vai daļēju zvērināta tiesu izpildītāja atbrīvošanu no regulārā kvalifikācijas eksāmena kārtošanas. Līdz ar to šobrīd nav noteiktas aktivitātes, par kurām zvērinātam tiesu izpildītājam piešķir kredītpunktus, kredītpunktu piešķiršanas kritēriji un kārtība, kā arī kredītpunktu skaits, kas nepieciešams pilnīgai vai daļējai atbrīvošanai no regulārā kvalifikācijas eksāmena kārtošanas, un kārtība, kādā notiek atbrīvošana no regulārā kvalifikācijas eksāmena kārtošanas. Ņemot vērā minēto, kā arī to, ka ar likuma „Grozījumi Tiesu izpildītāju likumā” spēkā stāšanos tiek ieviesta norma, kas satur deleģējumu Ministru kabinetam izdot normatīvo aktu, kas nosaka nosacījumus, ar kādiem zvērināts tiesu izpildītājs tiek pilnīgi vai daļēji atbrīvots no kvalifikācijas eksāmena kārtošanas, un atbrīvošanas kārtību, izstrādāts Noteikumu projekts.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projektā ir noteikts kredītpunktu skaits, kāds nepieciešams zvērināta tiesu izpildītāja daļējai atbrīvošanai no regulārā kvalifikācijas eksāmena, kredītpunktu skaits, kāds nepieciešams pilnīgai zvērināta tiesu izpildītāja atbrīvošanai no regulārā kvalifikācijas eksāmena, kredītpunktu piešķiršanas kārtība, kā arī pilnīgas vai daļējas zvērināta tiesu izpildītāja atbrīvošanas no kvalifikācijas eksāmena kārtība. Turklāt Noteikumu projekts paredz, par kādām zvērināta tiesu izpildītāja aktivitātēm profesionālās vai akadēmiskās kvalifikācijas celšanai tiek piešķirti kredītpunkti, proti, par Latvijas Zvērinātu tiesu izpildītāju padomes organizētajām apmācībām, citu valstu tiesu izpildītāju profesionālo organizāciju vai starptautisko tiesu izpildītāju organizāciju organizēto apmācību apmeklējumu un cita veida aktivitātēm jomās, kurās tiek pārbaudītas zvērinātu tiesu izpildītāju zināšanas un prasmes kvalifikācijas eksāmenā. Vienlaikus Noteikumu projekts nosaka, kādiem kritērijiem jāatbilst zvērinātiem tiesu izpildītājiem organizētajām apmācībām, lai par tām piešķirtu kredītpunktus, kā arī teorētisko un praktisko apmācību zvērinātiem tiesu izpildītājiem kredītpunktu iegūšanai akreditēšanas un organizēšanas kārtību. Noteikumu projektam pievienots pielikums – „Par zvērināta tiesu izpildītāja profesionālās kvalifikācijas aktivitātēm piešķiramie kredītpunkti un pamatojuma dokumenti”, kas paredz par aktivitātēm piešķiramo kredītpunktu skaitu un pamatojuma dokumentus, kas apliecina aktivitātes, par kuru zvērināts tiesu izpildītājs vēlas iegūt kredītpunktus, sekmīgu pabeigšanu un ir par pamatu kredītpunktu piešķiršanai.  |
| 5. | Projekta izstrādē iesaistītās institūcijas | Tieslietu ministrija un Latvijas Zvērinātu tiesu izpildītāju padome. |
| 6. | Iemesli, kādēļ netika nodrošināta sabiedrības līdzdalība | Konsultācijas nav notikušas, jo Noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta regulējums attiecināms uz zvērinātiem tiesu izpildītājiem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Par noteikta skaita kredītpunktu piešķiršanu sakarā ar mācību apmeklējumu lemj komisija, kura sastāv no Latvijas Zvērinātu tiesu izpildītāju padomes locekļiem un tieslietu ministra pilnvarotas personas. Komisija reizi gadā izvērtē Latvijas Zvērinātu tiesu izpildītāju padomes sastādīto sarakstu par nākamajā gadā plānotajām apmācībām un pieņem lēmumu par noteikta kredītpunktu skaita piešķiršanu katrai no tām. Savukārt par pienākošos kredītpunktu skaitu sakarā ar tādu mācību apmeklējumu, kuras nav organizējusi padome, komisija katrā konkrētajā gadījumā lemj individuāli, saņemot no zvērināta tiesu izpildītāja dokumentus, kas apliecina apmācību sekmīgu apgūšanu. Atbilstoši Noteikumu projektam zvērinātiem tiesu izpildītājiem piešķirto kredītpunktu pastāvīgu uzskaiti īsteno Latvijas Zvērinātu tiesu izpildītāju padome. Lai nodrošinātu kredītpunktu uzskaiti par Noteikumu projektā paredzētajām aktivitātēm (izņemot par Latvijas Zvērinātu tiesu izpildītāju padomes organizēto apmācību apmeklējumu), zvērinātam tiesu izpildītājam katra kredītpunktu uzskaites perioda ietvaros Latvijas Zvērinātu tiesu izpildītāju padomē jāiesniedz pamatojošus dokumentus, kas apliecina konkrētu aktivitāšu sekmīgu apguvi. Lai zvērināts tiesu izpildītājs tiktu daļēji vai pilnībā atbrīvots no kvalifikācijas eksāmena kārtošanas, tam nedēļas laikā no kvalifikācijas eksāmena izsludināšanas dienas jāiesniedz Latvijas Zvērinātu tiesu izpildītāju padomē:1. lūgums padomei sniegt atzinumu tieslietu ministram par zvērināta tiesu izpildītāja pilnīgu vai daļēju atbrīvošanu no kvalifikācijas eksāmena kārtošanas;2. tieslietu ministram adresēts iesniegums par zvērināta tiesu izpildītāja pilnīgu vai daļēju atbrīvošanu no kvalifikācijas eksāmena kārtošanas;3. dokumenti, kas apliecina piedalīšanos noteikumu projektā uzskaitītajās aktivitātes, par kurām vēl nav piešķirti kredītpunkti.Latvijas Zvērinātu tiesu izpildītāju padome nodrošina lūguma izskatīšanu un pozitīva atzinuma gadījumā dokumentācijas nodošanu tieslietu ministram divu nedēļu laikā. Tieslietu ministrs lēmumu par zvērināta tiesu izpildītāja pilnīgu vai daļēju atbrīvošanu no kvalifikācijas eksāmena kārtošanas pieņem divu nedēļu laikā no atzinuma saņemšanas dienas. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav  |

*Anotācijas III., IV., V un VI. sadaļa – nav attiecināms*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Latvijas Zvērinātu tiesu izpildītāju padome un Tieslietu ministrija.  |
| 2. | Projekta izpildes ietekme uz pārvaldes funkcijām  | Ņemot vērā apstākli, ka līdz šim normatīvie akti neparedzēja kredītpunktu piešķiršanu zvērinātiem tiesu izpildītājiem par aktivitātēm, ar kurām zvērināts tiesu izpildītājs cēlis savu profesionālo vai akadēmisko kvalifikāciju, un pilnīgu vai daļēju zvērināta tiesu izpildītāja atbrīvošanu no regulārā kvalifikācijas eksāmena kārtošanas, Noteikumu projekts paredz Latvijas Zvērinātu tiesu izpildītāju padomei noteikt jaunas funkcijas – piešķiramo kredītpunktu skaita noteikšanu par piedalīšanos mācībās, kā arī zvērinātam tiesu izpildītājam piešķirto kredītpunktu pastāvīgas uzskaites nodrošināšanu. Tāpat ar Noteikumu projektu tiek paredzēta jauna funkcija tieslietu ministram, proti, Noteikumu projektā noteiktā Latvijas Zvērinātu tiesu izpildītāju padomes atzinuma izvērtēšana un lēmuma pieņemšana par zvērināta tiesu izpildītāja pilnīgu vai daļēju atbrīvošanu no kvalifikācijas eksāmena kārtošanas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Tieslietu ministrs A. Štokenbergs

16.09.2011 14:52

1057

E. Timpare

67036829, evija.timpare@tm.gov.lv